— А наогул спектр задач, якія вырашае Галоўнае ўпраўленне па барацьбе з арганізаванай злачыннасцю і карупцыяй, даволі шырокі. І кіраўніцтвам краіны, і ведамствам прыярытэтным напрамкам вызначана супрацьдзеянне карупцыі. Ва ўсіх краінах карупцыя разглядаецца як прамая пагроза нацыянальнай бяспецы, падрыў эканамічнага развіцця дзяржавы... Да чаго яна можа прывесці, калі яе ігнараваць і замоўчваць, мы сёння назіраем у нашых суседзяў. Дзве прычыны, якія разбурылі дзяржаву Украіна — развал эканомікі і маштабная карупцыя. Менавіта таму мы максімальна актывізавалі працу ў гэтым кірунку. Наша прынцыповая пазіцыя ў тым, каб асобы, якія ўваходзяць у кадравы рэестр кіраўніка дзяржавы, займаюць адказныя пасады, не блыталі дзяржаўную казну са сваёй кішэняй, не дазвалялі сабе браць хабар і красці бюджэтныя сродкі. Спрабуем забяспечыць аператыўнае суправаджэнне буйных дзяржаўных прадпрыемстваў, ад дзейнасці якіх залежыць бюджэт краіны.